༄༅།།དཔལ་ལྡན་གསོ་བ་རིག་པའི་ཁོག་འབུགས་
བསྡུས་དོན་ཉུང་ངུའི་ངག་གི་གཏམ་དུ་བྱ་བ་
དྲང་སྲོང་ཀུན་ཏུ་དགྱེས་པའི་རོལ་མོ་
ཞེས་བྱ་བ་བཞུགས་སོ།།
ཆོས་ཀྱི་དབང་ཕྱུག



105
རྩོམ་པ་པོ་ངོ་སྤྲོད་མདོར་བསྡུས།
བྱ་བྲལ་བ་ཆོས་ཀྱི་དབང་ཕྱུག་གམ་མཚན་གཞན་ལ་སྐྱིད་གྲོང་དཀར་རྟ་
སོ་སྤྲུལ་སྐུ་ནི་སྤྱི་ལོ་༡༧༧༥ལོར་སྐུ་འཁྲུངས་ཤིང་། རང་གི་ཞང་པོ་འཚོ་མཛད་
རྡོ་རྗེ་ལགས་དང༌། ལ་ལྡེབས་འཚོ་བྱེད་ཚེ་དབང་དམ་ཆོས་སོགས་བསྟེན་ནས་
གསོ་བ་རིག་པར་གསན་སྦྱངས་མཛད་དེ།
ཚེ་རིག་འཛིན་པ་བློ་གསལ་ཀརྨ་
ཕུན་ཚོགས་དང༌། ཤལ་སྨད་རྩ་ཕུ་བ་རྒྱལ་པོ་དར་རྒྱས་སོགས་སློབ་བུ་མང་དུ་
བསྐྱངས་ཤིང་གཞན་ཕན་ཧུར་གྱིས་བླངས་ཏེ། མཐར་སྤྱི་ལོ་༡༨ ༣༧དགོངས་
པ་ཆོས་དབྱིངས་སུ་ཐིམ།

106
མཆོད་པར་བརྗོད་ཅིང་གླེང་སློང་བ།
ཨོཾཨཱཐ། དཔལ་ལྡན་གསོ་བ་རིག་པའི་མན་ངག་གི་ཁོག་ཕུབ་བསྡུས་
དོན་ཉུང་ངུའི་ངག་གི་གཏམ་དུ་བྱ་བ་དྲང་སྲོང་ཀུན་དུ་དགྱེས་པའི་རོལ་མོ་ཞེས་
བྱ་བ་བཅོམ་ལྡན་འདས་སྨན་པ་ཆེ་མཆོག་འགྲོ་བའི་བླ་མ་སྲས་དང་བཅས་པ་ལ་
གུས་པ་ཆེན་པོས་ཕྱག་འཚལ་ཞིང་སྐྱབས་སུ་མཆིའོ།། འགྲོ་ཀུན་དུག་གསུམ་
ནད་གདོན་གྱི་འཇིགས་པ་ལས་གྲོལ་ཞིང་འཆི་བ་མེད་པའི་མཆོག་དམ་པ་བསྩལ་
དུ་གསོལ་ལོ།། སྟོབས་བཅུའི་དཔལ་མངའ་སྤང་རྟོགས་མཐར་ ཕྱིན་རྫོགས་
སངས་རྒྱས་དབང་ཀུན་མཚུངས་ཀྱང་། རྒྱུ་མེད་པར་ཡང་ཆེར་སྙིགས་ལྔ་བདོའི་
ལུས་ཅན་འགྲོ་ལ་ལྷག་པར་བརྩེ་ཆེན་ཉིན་མོའི་གཟིས། རྒུད་པའི་མུན་བཅོམས་
ཕན་བདེའི་སྣང་བས་རྟག་ཏུ་ཁྱབ་མཛད་བདེ་གཤེགས་བདུན་ལས་ཁྱད་པར་དུ།
བཻཌཱུརྱ་ཡི་འོད་སྣང་སྤྲོ་མཁས་སྨན་ གྱི་ བུ་ཁྱོད་ ཐུགས་རྗེས་ འགྲོ་ ཀུན་ རྗེས་ སུ་
སྐྱོངས། མཁྱེན་རྩེ་ནུས་པའི་ཡོན་ཏན་ཕུང་པོའི་གཏེར།། བླ་མེད་སྔགས་ཀྱི་
སྟོན་པར་ཡོངས་གྲུབ་པ།། འོད་མཚན་གསུང་གི་རྡོ་རྗེ་ མཚན་ དཔེའི་ སྐུ།།
རིག་པའི་ཡེ་ཤེས་པདྨ་ཀ་ར་རྒྱལ།། འཕགས་ཡུལ་ལྗོངས་སུ་བསྟན་པའི་ཉིན་
བྱེད་ན་གརྔུ་ན་དཔའ་བོ་ཟླ་མངོན་ཞབས།། གངས་ཅན་སྐྱེ་རྒུའི་འདྲེན་བྱེད་
གཅིག་གྱུར་ བཻ་ རོ་ རིན་བཟང་ ལོ་པཎ་ཚོགས།། མཚོ་སྐྱེས་རོལ་ གར་རིགས་
འདུས་སྨན་རྒྱལ་ཡོན་ཏན་མགོན་དང་གྲྭ་མངོན་རྡོར་འབུམ་གྲགས།། མཁས་
པ་མི་དགུ་བྱང་ཟུར་ལ་སོགས་གསོ་རིག་རིང༌[ རང] ལུགས་རྒྱས་མཛད་ཀུན་
;
ལའང་འདུད།། ཕྱོགས་རེའི་མུན་སངས་རྣམ་དཔྱོད་མཁྱེན་བརྩེ་རྒྱས།། སྤྱི་

༄༅ །།མཆོད་པར་བརྗོད་ཅིང་གླེང་སློང་བ།
107
དང་ཁྱད་པར་གསོ་རིག་གཞུང་ལུགས་ཉི།། གསལ་མཛད་ཀུན་གཟིགས་མི་
བདག་རྒྱ་མཚོའི་མཚན།། བཀའ་དྲིན་དྲན་པས་ལག་པད་སྙིང་གར་ཟུམ།།
འགྲོ་མང་སྲོག་འཚོའི་མི་འཇིགས་སྦྱིན་པའི་གཏེར།། ཀུན་དགའི་བསིལ་སྦྱིན་
དཔལ་ལྡན་གྲུབ་པའི་དབང་།། ཨ་ཝ་རྡུ་ཏིའི་ཞབས་སེན་འོད་དཀར་ཅན།།
བདག་བློ་དད་བརྒྱའི་བདེ་འབྱུང་གཙུག་ཏུ་མཆོད།། ཨེ་མ་རིག་གནས་ཀུན་གྱི་
རྩེ།། ཚེ་རིག་གཞུང་ལུགས་ཁོག་འབུགས་པའི།། ལེགས་བཤད་བཻཌཱུར་ངོ་
མཚར་ཆེ།། ཚིག་དོན་གསེར་གྱི་པ་ཊས་མཛེས།། མི་དབང་མཁྱེན་དཔྱོད་རོལ་
མཚོ་ལས།། བྱུང་བའི་ལེགས་བཤད་ཡིད་བཞིན་ནོར།། གཟུཪ་གནས་བློ་ལྡན་
མཁས་ཀུན་གྱིས།། རྒྱལ་མཚན་རྩེ་མོར་མཆོད་མིན་ནམ།། འོན་ཏེ་སྙིགས་
དུས་རྒུད་པའི་མུན།། དཀྲིགས་པར་འཁྱམས་པའི་ཀུན་རྨོངས་འགྲོ།། གཉིས་
སྐྱེས་ཁྱུ་རྣམས་གཞུང་ཆེན་གྱི།། ཉིན་བྱེད་ཟེར་སྣང་བཟོད་ནུས་མིན།། ཕལ་
ཆེར་མཚན་ཐོས་ཙམ་གྱིས་དབེན།། འགའ་ཞིག་གླེགས་བམ་མཐོང་ཙམ་གྱི།།
སྐྲག་བྱེད་དཔྱད་ཤེས་མིག་ལྡོང་[ ལྡོངས ] ཅིང༌།། རྒྱས་བཤད་ཚིག་གི་མགོ་
རྨོངས་གྱུར།། དེ་ཕྱིར་སྔོན་བྱུང་ལེགས་བཤད་ནི།། ཕྱོགས་སྡེབ་དོན་བསྡུས་གོ་
སླ་ཞིང༌།། འཁྱེར་བདེར་བཀོད་འདི་དྲང་སྲོང་ཚོགས།། དགྱེས་པའི་རོལ་མོར་
འོས་སྙམ་འབུལ།།
ཞེས་ཚིག་སུ་བཅད་པའི་དབྱངས་ཀྱིས་སྔུན་བསུས་ནས་འདིར་གླེང་བར་
བྱ་བ་ནི། རིག་གནས་ཀུན་གྱི་རྩེ་མོར་གྱུར་པ་གསོ་བ་རིག་པའི་གཞུང་ལུགས་ཀྱི་
ཁོག་ཕུབ་པའི་ལོ་རྒྱུས་བཻཌཱུརྻའི་མེ་ལོང་དྲང་སྲོང་དགྱེས་པའི་དགའ་སྟོན་ཞེས་
ཀུན་གཟིགས་འཇམ་དབྱངས་མི་དབང་པཎྚི་ཏ་ཆེན་པོ་སངས་རྒྱས་རྒྱ་མཚོའི་
གསུང་གི་གསང་བའི་མཛོད་ལས་བྱུང་བའི་ལེགས་བཤད་ངོ་མཚར་སྨད་དུ་བྱུང་
བ་ཞིག་མཆིས་ཀྱང་ཡིད་བཞིན་གྱི་ནོར་བུ་ལྟར་དཔེ་ཁྱུན་[ མཁྱུད] ཆེས་དཀོན་

108 ༄༅ །།དཔལ་ལྡན་གསོ་བ་རིག་པའི་ཁོག་འབུགས་བསྡུས་དོན་ཉུང་ངུ༌།།
ཞིང༌། དེང་སང་སྨན་པའི་མིང་གི་ཁུར་འཁྱེར་བ་ཕལ་ཆེར་ཞིག་སྔོན་བྱུང་གི་
ཁུངས་དང་རྒྱུད་[ བརྒྱུད] པའི་ལོ་རྒྱུས་བརྗོད་བྱར་གྱུར་པ་ལྟ་ཞོག ཡིད་ལ་
དོགས་པ་ཙམ་ཡང་སྐྱེ་བ་དཀོན་པར་མཐོང་ལ། གོང་གསལ་ཁོག་ཕུབ་ཆེན་
ཚུལ་དུ་བཀོད་པ་ལ།
མོའང་མཁས་པའི་ལེགས་བཤད་རྒྱ་ཆེ་ཞིང་ཚིག་དོན་བརླིང་བ་བཅས་བདག་
འདྲའི་ཀུན་རྨོངས་མུན་པའི་བློ་ཅན་རྣམས་ཀྱིས་གོ་དཀའ་བའི་དོན་འབྲས་ལེན་
པར་ཚེགས་སུ་ཆེ་བ་དག་ལ་གོ་སླ་ཁྱེར་བདེ་བའི་ཕྱིར་དོན་བསྡུས་ལྷན་ཐབས་ཀྱི་
དེ་ཡང་རྗེ་བཙུན་བྱམས་པས་ཐེག་པ་ཆེན་པོ་མདོ་སྡེ་
བརྒྱན་ལས། རིག་པའི་གནས་ལྔ་དག་ལ་བརྩོན་པར་མ་བྱས་ན།། འཕགས་
མཆོག་གིས་ ཀྱང་ ཐམས་ ཅད་མཁྱེན་ཉིད་བརྙེས་མི་འགྱུར། དེ་ལྟ་བས་ན་
གཞན་དག་ཚར་གཅོད་རྗེས་བཟུང་དང༌།། བདག་ཉིད་ཀུན་ཤེས་བྱ་ཕྱིར་དེ་ལ་
དེ་བརྩོན་བྱེད།། ཞེས་རྒྱལ་བའི་བཀའ་དང༌། ཚད་ལྡན་གྱི་བསྟན་བཅོས་དུ་མ་
ལས་ཡོངས་སུ་བསྔགས་པའི་གནས་ལྔ་ནི། ལོག་སྨྲ་ཚར་གཅོད་པ་སྒྲ་དང་ཚད་
མ། གཞན་རྗེས་སུ་འཛིན་པ་གཟོ་དང་གསོ་བ། རང་ཉིད་ཤེས་བྱ་ཀུན་གྱི་དེ་ཁོ་
ན་ཉིད་ཀྱི་གནས་ལུགས་ཤེས་པར་བྱེད་པ་སྟེ་རིག་པའི་གནས་ཆེན་ལྔར་གྲགས་
ཤིང༌། དེ་ལྔ་ལ་མཁས་པ་ཞིག་ལ་མ་ཧཱ་པཎྚི་ཏ་ཏེ་གནས་ལྔ་རིག་པ་ཆེན་པོའམ།
རིག་པའི་གནས་ལྔ་མཁྱེན་པའི་པཎྚི་ཏ་ཞེས་གྲགས་ལ། སྒྲ་ཤེས་ན་དོན་ལ་མི
རྨོངས་པས་བརྗོད་བྱེད་ཀུན་གྱི་གཞིར་བཟུང་བའི་སྟེང་དུ་ཚིག་རྒྱན་ཤེས་པའི་
ཕྱིར་སྙན་དངགས། ཚིག་བཅད་ཤེས་པའི་ཕྱིར་སྡེབས་སྦྱོར། མིང་ཤེས་པའི་
ཕྱིར་མངོན་བརྗོད། སྐད་རིགས་ཤེས་པའི་ཕྱིར་ཟློས་གར་ཏེ་བཞི་དང་། དེའི་
སྟེང་དུ་རྩིས་དང་ལྔ་ནི་རིག་གནས་ཆུང་བ་ལྔར་གྲགས་ཏེ་འདི་ལྔ་ཤེས་པ་ལ་པཎ་
ཆུང་ཞེས་ཟེར། རིག་པའི་གནས་ལྔ་ལས་སྡེ་སྣོད་གསུམ་དང་རྒྱུད་སྡེ་བཞི་ལ་
ནང་རིག་པ་ཞེས་བྱ་སྟེ། ནང་པ་སངས་རྒྱས་པར་མཁས་འཆེ་བ་ཁོ་ནས་དོན་དུ་
གཉེར་བྱ་ཡིན་པས་ཐུན་མོང་མ་ཡིན་པ་དང༌། སྒྲ་ཚད། གཟོ་གསོ་བཞི་ལ་ནང་

༄༅ །།མཆོད་པར་བརྗོད་ཅིང་གླེང་སློང་བ།
109
པ་དང་ཕྱི་རོལ་མུ་སྟེགས་བྱེད་གཉིས་ཀས་བསླབས་པར་བྱ་བས་ན་ཐུན་མོང་
པའི་རིག་གནས། ནང་པའི་ཡང་ཐེག་ཆེན་པས་ནི་གཞན་དོན་གྱི་བསམ་པས་
ཤེས་བྱ་ཐམས་ཅད་ལ་བསླབས་པར་བྱ་བས་ན། ཞི་བ་ལྷས། རྒྱལ་སྲས་རྣམས་
ཀྱིས་མི་སློབས་པའི།། དངོས་དེ་གང་ཡང་ཡོད་མ་ཡིན།། དེ་ལྟར་བྱས་པའི་
མཁས་པ་ལ།། བསོད་ནམས་མི་འགྱུར་གང་ཡང་མེད།། ཞེས་གསུངས་སོ།།
དེ་ལྟ་ བུའི་ རིག་ པའི་ གནས་ བཅུ་ ཕྲག་ གཅིག་ ཡན་ ལག་ དང་ བཅས་ པ་ ནི།
མཁས་སུ་འདོད་པའི་ཐམས་ཅད་ཀྱི་བསླབས་པར་བྱ་བའི་གནས་ཡིན་པས་ངེས་
པར་སློབ་དགོས་པར་གསུངས་ཤིང་སྤྱི་དང་བྱེ་བྲག་གི་རྣམ་པར་དབྱེ་བའི་གོ་དོན་
རྒྱས་པར་ནི་སྔོན་བྱོན་ཚད་མར་གྱུར་པའི་མཁས་པ་རྣམས་ཀྱིས་ལེགས་པར་
བཤད་པ་དག་ལས་ཤེས་པར་བྱ་ལ།

110
ས་བཅད་དང་པོ། གསོ་བ་རིག་པའི་ཁྱད་ཆོས།
དེ་དག་གི་ནང་ཚན་གསོ་བ་རིག་པ་ནི། རྩ་བའི་རྒྱུད་ལས། མི་ན་བ་
གནས་པར་འདོད་པ་དང་ན་བ་གསོ་བར་འདོད་པའི་གང་ཟག་གིས་གསོ་བ་
རིག་པའི་མནང་ངག་ལ་བསླབ་པར་བྱའོ།། ཚེ་རིང་བར་འདོད་པའི་གང་ཟག་
གིས་གསོ་བ་རིག་པའི་མན་ངག་ལ་བསླབ་པར་བྱའོ།། ཆོས་དང་ནོར་དང་བདེ་
བ་སྒྲུབ་པར་འདོད་པའི་གང་ཟག་གིས་གསོ་བ་རིག་པའི་མན་ངག་ལ་བསླབ་
པར་བྱའོ།། འགྲོ་བ་གང་ཞིག་ནད་ཀྱི་སྡུག་བསྔལ་ལས་ཐར་བར་འདོད་པ་དང༌།
གཞན་གྱི་སྤྱི་བོས་བསྐུར་བར་འདོད་པའི་གང་ཟག་གིས་གསོ་བ་རིག་པའི་མན་
ངག་ལ་བསླབ་པར་བྱའོ།། ཞེས་དང་། བཤད་རྒྱུད་ལས། འགྲོ་དྲུག་གཙོ་བོར་
གྱུར་པ་མི་ལུས་ལ།། མི་ན་གནས་དང་ན་བ་གསོ་བ་དང་།། ཚེ་རིང་ཆོས་ནོར་
བདེ་བ་སྒྲུབ་པའི་ཕྱིར།། གསོ་བ་རིག་པའི་དོན་རྣམས་མདོར་བསྡུ་ན།། ཞེས་
དང༌། ཕྱི་རྒྱུད་ལས། འདི་ནི་སྔགས་མེད་པ་ཡི་སྲུང་སྐུད་ཡིན།། འཆི་བདག་
བདུད་སྡེ་བཟློག་པའི་འཕྲུལ་འཁོར་ཡིན།། ནད་ཀྱི་དགྲ་དཔུང་འཇོམས་པའི་
དཔའ་བོ་ཡིན།། འདུ་བ་འཕེལ་ཟད་སྙོམས་པའི་སྤྱི་པ་ཡིན།། དུས་མིན་འཆི་
ཞགས་གཅོད་པའི་རལ་གྲི་ཡིན།།། ནད་ཀྱི་ཟུག་གཟེར་གཅོག་པའི་ཐོ་བ་ཡིན།།
སྡུག་བསྔལ་འདམ་ནས་འདྲེན་པའི་ལྕགས་ཀྱུ་ཡིན།། འཆི་བའི་སྲོག་སྐྱོབ་མི་
འཇིགས་སྦྱིན་པ་ཡིན།། ཞེས་གསུངས་པས་གང་དག་བསམ་པས་ཡིད་སྨོན་
ཙམ་དུ་མ་ལུས་པར་སྦྱོར་བའི་ལག་ལེན་གྱི་འགྲོ་བའི་སྡུག་བསྔལ་མངོན་སུམ་དུ་
འབྱིན་པར་བྱེད་པ་གསོ་བ་རིག་པའི་མན་ངག་ལས་གཞན་དུ་མེད་དེ། ཀུན་

༄༅།།ས་བཅད་དང་པོ། གསོ་བ་རིག་པའི་ཁྱད་ཆོས།
111
གཟིགས་མིའི་དབང་པོ་སཱ་རས་གསོ་རིག་ཁོག་འབུབ་བཻཌཱུརྻའི་མེ་ལོང་ལས།
ཐོག་མ་མེད་པ་ནས་ཉོན་མོངས་པ་དུག་ལྔས་གཟིར་ཞིང༌། ནག་པོའི་ལས་ཆེས་
ཆེར་བརྩེགས་པའི་འབྲས་བུ་དང་འཕྲལ་རྐྱེན་སྣ་ཚོགས་ལ་བསྟེན་ནས་འདུ་བ་
རྣམ་བཞི་འཁྲུགས་པའི་ནད་མ་བཅོས་རང་གར་བཞག་ཀྱང་འཚོ་བ་བརྒྱ་རྩ་
གཅིག གདོན་བཅོས་པས་འཚོ་བ་བརྒྱ་རྩ་གཅིག བཅོས་ན་འཚོ་ལ་མ་བཅོས་
ན་མི་འཚོ་བ་བརྒྱ་རྩ་གཅིག བཅོས་ཀྱང་མི་འཚོ་བ་བརྒྱ་རྩ་གཅིག་སྟེ་མི་བཞིར་
གསུངས་པའི་སྨན་དཔྱད་སོགས་ཀྱིས་འཆི་བདག་གཤིན་རྗེའི་ཞགས་པ་ལས་
གྲོལ་བར་བྱེད་པའི་ཚུལ་སྐྱེ་དགུ་[ རྒུ〕 ཀུན་ལ་མི་འཇིགས་པའི་སྦྱིན་པ་རླབས་པོ་
ཆེས་གཞན་ཕན་གྱི་ཐབས་རྒྱལ་བའི་སྲས་ཀྱི་སྤྱོད་པའི་ཡན་ལག་ ཏུ་ངེས་པར་
འགྱུར་བ་ཤེས་ལྡན་རྣམས་ཀྱིས་གཅིག་ཏུ་གཞོལ་བའི་གནས་ལེགས་པར་སྦྱར་
བའི་སྐད་དུ་ཨཱ་ཡུ་རྦེ་དཿ ཚེ་དང་སྲོག་དོན་གཅིག་པའི་མིང་གི་རྣམ་གྲངས་ཡིན།
འཚོ་བ་ནི་རྣམ་ཤེས་ཀྱི་རྟེན་ཏེ། འདོད་པ་དང་གཟུགས་ཀྱི་ཁམས་ན་དྲོད་དང་
རྣམ་པར་ཤེས་པའི་རྟེན་གཉིས་ཀ་བྱེད་པ་གཟུགས་མེད་ན་རྣམ་པར་ཤེས་པའི་
རྟེན་ཁོ་ན་བྱེད་པ། དེ་རིག་པར་བྱེད་པ་ན་ཚེའི་རིག་བྱེད་བི་ ཙིཀ་ནིས་ཏམ་
ཞེས་པ་གསོ་བའི་དཔྱད་དེ་ཡང་ཁམས་སམ་འདུ་བ་མི་སྙོམས་པ་བསལ་ནས་
སྙོམས་པར་བྱ་བའི་རྣམ་སྤྱད[ དཔྱད] ཡིན་པས་གསོ་སྤྱད་[ དཔྱད] ཅེས་བྱ་
དང་ ཙིཀིཏྣ་བི་རྒྱུ་སྟེ་གསོ་བ་རིག་པ་འདི་ཡིན་པར་གསུངས་སོ།། དེ་ལྟ་བུའི་
རིག་ཚུལ་འདི་ཉིད་ཐོག་མར་གང་ནས་བྱུང་ན། ཟུར་མཁར་བློ་གྲོས་རྒྱལ་པོས་
རྒྱུད་བཞིའི་འགྲེལ་པ་མེས་པོའི་ཞལ་ལུང་དུ་ཐོག་མ་ཉིད་ནས་རྒྱུད་བཞིའི་ཁུངས་
གི་[ ཀྱི ] གླེང་གཞིའི་བཤད་པ་ཙམ་ལས་རིག་བྱེད་ཀྱི་ལོ་རྒྱུས་སོགས་མ་བཤད་
འདུག་ཀྱང་མི་དབང་སཱ་རིའི་ཁོག་ཕུབས་སུ་རྒྱས་པར་གསུང་པ་དོན་བསྡུས་ཏེ་
འདིར་བཤད་པ་ལ།།

112
ས་བཅད་གཉིས་པ། གསོ་རིག་ལྷ་ལས་བྱུང་ཚུལ།
དེ་ཡང་། ཐོག་མར་ལྷ་ལས་དར་བ་ནི། སྤྱིར་བཏང་སུ་ཚངས་པའི་
གདོང་བཞི་སོགས་ལས་བྱུང་བའི་སྙན་ངག་མཆོད་སྦྱིན། སྲིད་སྲུང་ངེས་བརྗོད་
ཀྱི་རིག་བྱེད་བཞི་ལས་ཚེ་རིག་མེད་ཀྱང་། འདིར་དམིགས་གསལ་གྱི་དབང་དུ་
བགྱིས་ན། ཇི་སྐད་དུ། གང་ཕྱིར་ཚངས་པ་ཡི་ནི་ཞལ།། དབུས་མ་ནས་ནི་
ཚེའི་རིག་བྱེད།། སྙན་ཚིག་ངེས་བརྗོད་མཆོད་སྦྱིན་རྣམས།། ཞལ་གཞན་ནས་
ནི་གསུངས་བར་མཛད།། ཅེས་ཚངས་པ་རིགས་བཞི་ལས་མི་མཇེད་ཀྱི་བདག་
པོ་མེས་པོ་ཚངས་པའི་ཞལ་བཞི་ལས་རིག་བྱེད་བཞི་བྱུང་བའི་དབུས་ཀྱི་ཞལ་
ནས་ཚེའི་རིག་བྱེད་འདི་བྱུང་བར་གསུངས་ལ། དཔལ་ལྡན་རྒྱུད་བཞིའི་མན་
ངག་རྒྱུད་ལེའུ་བརྒྱ་ཅུ་རྩ་དགུ་པ་ལས། སྔོན་གྱི་དུས་སུ་ལྷ་དང་ལྷ་མིན་གྱིས།།
བདུད་རྩི་འདོད་ནས་རྒྱ་མཚོ་བསྲུབས་པ་ལས།། སྐྱེས་བུ་སྐྲ་སེར་མིག་ནས་མེ་
ཧཱྃབརྗོད་པྲ་
འབར་བ།། འཇིགས་པའི་གཟུགས་ཅན་དོན་ཏེ་ཚངས་པ་ཡིས༎
ཡས་[ ཡིས] རྒྱུ་མི་རྒྱུ་ལ་ཐིམ།། ཞེས་པ་ལྟར། སྔོན་རྫོགས་ལྡན་གྱི་མཇུག་ཏུ་
བདུད་རྩི་ ས་ ཞག་ ལ་ སོགས་པའི་ཟས་ཟོས་པས་རྫུ་འཕྲུལ་དང་ལུས་ ཀྱི་ འོད་
ཉམས་ནས་མིའི་འཇིག་རྟེན་དུ་མུན་པ་བྱུང་བའི་ཚེ་འོ་མའི་རྒྱ་མཚོ་ཆེན་པོའི་
དབུས་ན་འཆི་མེད་ཀྱི་བཅུད་བདུད་རྩིས་གང་བའི་རིན་པོ་ཆེ་ཆུ་ཤེལ་གྱི་བུམ་པ་
ཞིག་ཡོད་པ། སྒྲ་གཅན་གླིང་བཞིར་བསྐོར་ཞིང་རྒྱུ་བས་མཐོང་བ་དང་། དེས་
ལྷ་དང་ལྷ་མ་ཡིན་རྣམས་ལ་འདི་ལྟར་ཁོ་བོས་མཐོང་ངོ་ཞེས་སྨྲས་པ་ན། དེར་
ལྷ་དང་ལྷ་མ་ཡིན་རྣམས་ཀྱིས་བདུད་རྩི་དེ་འདོད་ནས་ལེན་པར་བརྩམས་པའི་
ལྷ་དང་ལྷ་མིན་ཐམས་ཅད་སྐོམ་པའི་ནད་ཀྱི་གདུང་བ་ལྷག་པར་འཕེལ་བ་ཅི་

༄༅།།ས་བཅད་གཉིས་པ། གསོ་རིག་ལྷ་ལས་བྱུང་ཚུལ།
113
ཡིན་བརྟགས་ན་ཆུ་ཡི་སྙིང་པོར་གནས་པས་གདུང་བ་ཞི་བར་མཐོང་ནས་སྨན་
དང་བཅུད་ཐམས་ཅད་མཚོར་བཅུག་སྟེ་སྙིང་པོ་འདོད་པའི་ཕྱིར་ཁྱབ་འཇུག་
གིས་རི་བོ་མནྡ་རའམ་རི་རབ་ཀྱིས་བསྲུབ་ཤིང་བྱས། ཀླུའི་རྒྱལ་པོ་ནོར་རྒྱས་
སམ